Interna milito di Rusia

L'interna milito di Rusia esis multopla milito qua eventis de 1917 til 1923 en la teritorio dil olima Rusa imperio, inter la nova bolshevika guvernerio e sua Red-Armeo, en la povo depos tale nomizitaa Revoluciono di oktobro (1917), kontre militisti del olima Imperial armeo di Rusia, grupigita en tale nomizita blank armeo, konsistanta ek konservemi e liberali, favorebla a la monarkio e kun streta relati al Rusa Ortodoxa Eklezio, ed anke kun la partopreno di demokrata socialisti, inkluzinte social-demokrati e  "mencheviki", qui esis kontre bolshevika revoluciono. 

Omna grupi recevis extera suporto: la Red-Armeo suportesis da sinistrana e revolucionala grupi, kontre ke blanki suportesis da stranjera nacioni (nome da Usa, Japonia, Francia e Britanian imperio). Ca suporto konocesas kom «exterlanda interveno en Rusia».

Altra nacionalisti e lokala grupi politikala anke partoprenis la milito, inkluzinte Ukrainana nacionalisti de tale nomizita "Verda Armeo", anarkiisti Ukrainana de tale nomizita Nigra Armeo e Nigra Guardo, e "milito-chefi" lokala, konocata kom «otamanij», Sovetia-Ukrainia Milito in 1917-1922.

La plu intensa kombati eventis de 1918 til 1920, tamen la rezisto duris en kelka regioni di la lando til 1922, exemple la sedicio di Kronshtadt, l'anarkiisti de tale nomizita Nigra Armeo, la sedicio di Tambov, e la finala rezisto di Blanki este de la lando. La granda kampanii militala finis ye la 22ma di oktobro 1922, kande Reda Armeo okupis Vladivostok, olim okupita dal provizora guvernerio di Primorie. La lasta enklavo di Blanki esis la distrikto Ayano-Mayski, sur la rivo di Pacifiko, qua kapitulacis erste ye la 17ma di junio 1923.

Historiisti Sovietiana ordinare ne uzis la nomo «rusa» por la milito. Vice, li uzis la frazo «interna milito e milital internveno de 1917 til 1922», qua inkluzis ambe la milito Polona-Sovietiana, la milito pri nedependo di Popul-Republiko Ukraina, ed anke la revolto di Basmachi e l'interveno Sovietiana en Central Azia.

Kategorio:Militi
Kategorio:20ma yarcento
Kategorio:Historio di Rusia